Diari Oficial de la Generalitat Valenciana


Sumari del DOGV 4343, del 25-09-2002 (2002/9810)

ORDE 30 de juliol de 2002, de la Conselleria de Cultura i Educació, per la qual es creen les seccions d'Educació Secundària Obligatòria dels centres de Reeducació de Menors de Burjassot, Castelló de la Plana i Villena.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9810


Data del document
:   30-07-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Villena
    * Burjassot
    * Castelló de la Plana
    * centre d'ensenyament
    * ensenyament públic

ORDE 30 de juliol de 2002, de la Conselleria de Cultura i Educació, per la qual es creen les seccions d'Educació Secundària Obligatòria dels centres de Reeducació de Menors de Burjassot, Castelló de la Plana i Villena. [2002/A9810]
  
A la Comunitat Valenciana funcionen determinats centres docents d'Acció Educativa Singular, CAES, de titularitat de la Conselleria de Cultura i Educació, que han proporcionat atenció escolar en ensenyaments bàsics, als menors acollits als centres de Reeducació de Menors de la Conselleria de Benestar Social.
  
En aplicació de la Llei Orgànica 1/1990, d'Ordenació General del Sistema Educatiu, l'edat d'escolarització obligatòria s'ha prolongat fins als 16 anys. D'altra banda, la Llei Orgànica 5/2000 ha fixat la majoria d'edat penal als 18 anys. Els menors de 14 anys no poden ser objecte de mesures d'internament en règim tancat i els serà d'aplicació la normativa vigent en matèria de protecció de menors. Als majors de 14 i menors de 18 se'ls pot aplicar, entre altres mesures, l'internament en règim tancat en un centre en què residiran i desenrotllaran les activitats formatives, educatives, laborals i d'oci.
  
Conseqüentment, l'administració educativa ha de prendre les mesures oportunes per a facilitar l'accés als ensenyaments d'Educació Secundària Obligatòria corresponents al tram d'edat assenyalat.
  
A més dels centres dependents de la Conselleria de Benestar Social que se citen en el paràgraf primer, una vegada efectuada la corresponent cessió de les instal·lacions, es fa necessari crear, així mateix, una secció al Centre Reeducatiu de Menors La Villa, de Villena, que realitza esta funció per mitjà de conveni subscrit amb la Conselleria de Benestar Social.
  
La disposició addicional octava del Reglament Orgànic i Funcional dels Instituts d'Educació Secundària, aprovat per Decret 234/1997, de 2 de setembre, de Govern Valencià, configura les seccions com a centres dependents d'un institut que impartixen Educació Secundària Obligatòria i faculta la Conselleria de Cultura i Educació per a la creació i supressió d'estos centres.
  
L'Orde de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
En virtut d'això i, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. Es crea, dependent de l'Institut d'Educació Secundària Matilde Salvador, codi 95431468, el següent centre docent:
  
Província: Castelló.
  
Localitat: Castelló de la Plana.
  
Titular: Generalitat Valenciana.
  
Denominació: Secció d'Educació Secundària - Centre de Reeducació.
  
Codi: 57648098.
  
Domicili: Pi Gros, s/n.
  
Composició: 4 unitats d'Educació Secundària Obligatòria.
  
2. Les places escolars d'este centre es reservaran a l'alumnat internat i subjecte a règim tancat i semiobert al Centre de Reeducació Pi Gros dependent de la Conselleria de Benestar Social.
  
3. El centre impartirà el Programa d'Educació Bilingüe d'Incorporació Progressiva (PIP).
  
Segon
  
1. Es crea, dependent de l'Institut d'Educació Secundària Federica Montseny de Burjassot, codi 37540777, el següent centre docent:
  
Província: València.
  
Localitat: Burjassot.
  
Titular: Generalitat Valenciana.
  
Denominació: Secció d'Educació Secundària - Centre de Reeducació.
  
Codi: 44131046.
  
Domicili: plaça de Sant Vicent Ferrer, 1.
  
Composició: 9 unitats d'Educació Secundària Obligatòria.
  
2. Les places escolars d'este centre es reservaran a l'alumnat internat i subjecte a règim tancat i semiobert als centres de Reeducació de la Colonia de San Vicente Ferrer dependents de la Conselleria de Benestar Social.
  
3. El centre impartirà el Programa d'Educació Bilingüe d'Incorporació Progressiva (PIP).
  
Tercer
  
1. Es crea, dependent de l'Institut d'Educació Secundària Antonio Navarro Santafé de Villena, codi 09864029, el següent centre docent:
  
Província: Alacant.
  
Localitat: Villena.
  
Titular: Generalitat Valenciana.
  
Denominació: Secció d'Educació Secundària ?Centre de Reeducació.
  
Codi: 29160777.
  
Domicili: plaça de Cabreras. Pol. 39, parcel·la 24.
  
Composició: 4 unitats d'Educació Secundària Obligatòria.
  
2. Les places escolars d'este centre es reservaran a l'alumnat internat i subjecte a règim tancat i semiobert al Centre de Reeducació La Villa, dependent de la Conselleria de Benestar Social.
  
Quart
  
Els centres iniciaran les seues activitats el curs acadèmic 2001/2002 i tindran la consideració de Centres d'Acció Educativa Singular, als efectes previstos en l'Orde de 4 de juliol del 2001, de la Conselleria de cultura i Educació, per la qual es regula l'atenció de l'alumnat amb necessitats de compensació educativa (DOGV de 17 juliol del 2001).
  
Quint
  
1. La plantilla de la Secció d'Educació Secundària - Centre de Reeducació de Burjassot, codi 56350417, estarà composta per 10 mestres i 12 professors d'Educació Secundària.
  
2. La plantilla de la Secció d'Educació Secundària - Centre de Reeducació de Castelló de la Plana, codi 71497934, estarà composta per 9 professors d'Educació Secundària.
  
3. La plantilla de la Secció d'Educació Secundària - Centre de Reeducació de Villena, codi 13718614, estarà composta per 3 professors d'Educació Secundària.
  
4. Els llocs de personal docent es cobriran pel sistema de provisió específica.
  
Sext
  
La normativa aplicable en matèria educativa s'acomodarà al que establix la Llei Orgànica 5/2000, per la qual es regula la responsabilitat penal del menor, particularment en allò que fa referència al Decret 246/1991, de 23 de desembre, del Consell de la Generalitat Valenciana, sobre drets i deures dels alumnes dels centres docents de nivells no universitaris de la Comunitat Valenciana i el Reglament Orgànic i Funcional dels Instituts d'Educació Secundària, aprovat per Decret 234/1997, aplicable supletòriament en les seccions d'Educació Secundària.
  
Sèptim
  
El director territorial de Cultura i Educació competent nomenarà l'equip directiu dels centres, de conformitat amb el que establix l'Orde de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Octau
  
La Direcció General de Centres Docents determinarà i gestionarà els fons necessaris per a la posada en funcionament i manteniment dels centres. Així mateix, els dotarà amb l'equipament i material didàctic necessaris. A este efecte, la Direcció Territorial de Cultura i Educació efectuarà l'oportuna i raonada proposta.
  
Nové
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta orde.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol de 2002.
  
València, 30 de juliol de 2002
  
El conseller de Cultura i Educació,
  
MANUEL TARANCÓN FANDOS